Ron Asheton

**Ron Asheton** (17 de xullo de 1948 - 1 de xaneiro de 2009) foi un guitarrista estadounidense e coautor xunto a Iggy Pop na banda de rock The Stooges. Formou The Stooges xunto con Pop e o seu irmán, o batería Scott Asheton, e o baixista Dave Alexander. Acadou o número 29 na lista dos 100 mellores guitarristas de todos os tempos da revista Rolling Stone, aínda que na actualización da lista en decembro de 2015 pasou ao número 60.

## Biografía 
Naceu en Washington, D.C. Asheton xa levaba cinco anos tocando o acordeón cando comezou a tocar a guitarra aos dez anos. Aos 13 anos a súa familia mudouse a Ann Arbor, Míchigan e tocou a guitarra nalgunhas bandas locais como Prime Movers e The Chosen Few (coincidindo brevemente con James Williamson, que despois estaría en The Stooges). Coñeceu a Iggy Pop pouco despois e xuntos formaron The Stooges.

Asheton tocou a guitarra nos dous primeiros discos dos Stooges, pasandose ao baixo no terceiro, *Raw Power*, sendo substituído neste instrumento así como na autoría de cancións polo novo guitarrista da banda James Williamson. Unha vez reunidos de novo os Stooges, volveu a tocar a guitarra na banda.

Ademais dos Stooges, Asheton tamén tocou nas bandas The New Order (non confundir coa banda británica do mésmo nome, Destroy All Monsters, New Race, e máis recentemente xunto a Mike Watt, J. Mascis (de Dinosaur Jr.), Thurston Moore (de Sonic Youth) e Mark Arm (de Mudhoney) entre outros (como The Wylde Ratttz), na banda sonora para o filme de Todd Haynes *Velvet Goldmine*. Asheton tamén actuou, aparecendo xunto ao protagonista do filme *A matanza de Texas* Gunna Hansen en *Mosquito* que se estreou en 1995; así como noutros dous filmes: *Frostbiter: Wrath of the Wendigo* e *Legion of the Night*.

Asheton foi atopado morto na súa casa de Ann Arbor, Míchigan, o día 6 de xaneiro de 2009. Morreu uns días antes.

## Discografía 
;Cos Stooges
* *The Stooges* (1969)
* *Fun House* (1970)
* *Raw Power* (1973)
* *The Weirdness* (2007)

;Con The New Order
* *New Order * (1977)
* *Victim Of Circumstance* (1989)
* *Declaration of War* (1990)

;Con Destroy All Monsters
* *November 22nd 1963* (1989)
* *Bored* (1999) - recorded in 1978

;Con New Race
* *The First and Last* (1982)
* *The First To Pay* (1989)
* *The Second Wave* (1990)

;Con Dark Carnival
* *Live - Welcome to Show Business* (1990)
* *Greatest Show in Detroit* (1991)
* *Last Great Ride* (1996)

;Con the Empty Set
* *Thin, Slim & None/Flunkie* (1996)

;Con The Powertrane
* *Ann Arbor Revival Meeting* (2003)

;Outras contribucións
* Botou unha man no proceso de escritura da canción "Hit Them Again" no disco Radios Appear (1977) da banda australiana Radio Birdman.
* Unha canción súa pode escoitarse ao final da película *Mosquito*.
* Gravou varias cancións para a banda sonora orixinal da película *Velvet Goldmine*, mais só unha delas foi usada (1998).
* Unha canción en *Beyond Cyberpunk* (2001).

## Notas 
## Véxase tamén 
### Ligazóns externas 
* Entrevista na revista *online* Perfect Sound Forever . 
* Ron Asheton: Calling From The Funhouse en i94Bar . 
* Entrevista en SuicideGirls (2007, ). 
* Ron Asheton perfil na NNDB.
* Noticia da súa morte no Chicago Tribune .
* Noticia da súa morte no diario El País .